ธปท.ขึงดอกเบี้ยห่วงม็อบมาบตาพุดฉุดศก.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — กนง.วิตกปัญหาการเมือง – มาบตาพุด ฉุดเศรษฐกิจ คงอัตราดอกเบี้ยต่อ “โฆสิต” ค้าน
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) เปิดเผยว่า คณะกรรมการนโยบายการเงิน (กนง.) มีมติให้คงอัตราดอกเบี้ยนโยบายไว้ที่ 1.25% 
กนง.เห็นว่าการฟื้นตัวของเศรษฐกิจยังมีความไม่แน่นอนสูง ทั้งจากภาวะเศรษฐกิจโลกและมีปัจจัยเสี่ยงสำคัญจากเสถียรภาพทางการเมือง ที่มีสถานการณ์การชุมนุมทางการเมือง และข้อพิพาทในนิคมอุตสาหกรรมมาบตาพุด ที่เป็นข้อจำกัดทำให้การลงทุนยังไม่ฟื้น 
นายไพบูลย์กล่าวว่า ถ้าภาคการลงทุนซึ่งเป็นปัจจัยสำคัญในการขับเคลื่อนการขยายตัวของเศรษฐกิจอย่างยั่งยืนยังไม่ฟื้น ก็ย่อมไม่เกิดการผลิต จ้างงาน การบริโภค
นายไพบูลย์ กล่าวว่า หากผ่านสถานการณ์การเมืองครั้งนี้ไปได้ ไม่มีเหตุรุนแรง การเมืองนิ่ง ก็มีโอกาสสูงที่ กนง.จะปรับขึ้นดอกเบี้ยในการประชุมวันที่ 21 เม.ย.นี้ 
ผู้ช่วยผู้ว่าการ ธปท. เปิดเผยต่อว่า ขณะนี้แรงกดดันเงินเฟ้อมีเพิ่มขึ้น จากราคาสินค้า ราคาอาหาร และราคาน้ำมันที่เพิ่มขึ้น แต่เงินเฟ้อพื้นฐานยังต่ำแค่ 0.3% อยู่ในเป้าหมาย 0.53% แต่ในระยะต่อไปถ้าเศรษฐกิจฟื้นตัวได้มากขึ้นจากอุปสงค์ในประเทศที่เพิ่มขึ้นคงทำให้ระดับเงินเฟ้อสูงขึ้นด้วย ซึ่ง ธปท.คงต้องติดตามอย่างใกล้ชิด
นายโฆสิต ปั้นเปี่ยมรัษฏ์ ประธานกรรมการบริหาร ธนาคารกรุงเทพ กล่าวว่า ดอกเบี้ยนโยบาย 1.25% ค่อนข้างต่ำ เมื่อเทียบกับอัตราเงินเฟ้อ 34% ซึ่งในอดีตเงินเฟ้อไม่สูงเท่านี้ แต่ดอกเบี้ยยังสูงกว่านี้ จึงมองว่าน่าจะปรับดอกเบี้ยขึ้น แต่ให้อยู่ในระดับที่ไม่สร้างความเสียหาย ส่วนควรปรับขึ้นเท่าใดเป็นหน้าที่ของทางการ แต่การดำเนินนโยบายที่ใช้อยู่ขณะนี้ไม่ปกติ ถ้าทิ้งไว้นานจะมีผลข้างเคียง